Ħafna ħadu pjaċir jaraw lil Franco Debono jimsaħ l-art b'Loo Bondi fit-Tieni studjo ta' NET TV li qiegħed fil-PBS nhar it-Tlieta li għaddew minkejja li Loo kellu lil kulħadd favorieh. L-ewwel ħareġ ipeċlaw Natalino Fenech li ilu minn żmienu fit-Times jiġi mrawwem biex jaqdi l-interessi tal-PN li lanqas staħa jitkellem kif tkellem dwar Franco Debono l-aktar wara dik in- news item li ġabu dwar r-rapport ta' l-iskola tal- Form 2 ta' Debono biex jitmejlu bih xi jumejn ilu. Dik kienet biċċa news sur Natalino Fenech jew evidenza ċara ta' kemm hu u l-PBS huma biċċa għodda propagandistika tal-PN? Issa Debono sar l-babaw ... ix-xitan ... u l-għadu l-kbir ... bħalma kienu għamlu lil Alfred Sant fl-2008 u għalhekk nfetħu l-kanuni kollha fuqu. Imbagħad fl-eżekuttiv li kien għaddej waqt Bondiplus għax kollox maħdum bizzilla kien bejn Loo, il-PBS u l-PN, Gonzi qal li jixtieq li l-ħabiba ta' Bondi li jgħaddillha l-messaġġi meta jkun fil-loki, DCG, tieqaf bl-attakki personali tagħha. Kemm kellu raġun Franco jgħid li l-unika mod kif iċaqlaq lil Gonzi kien billi jheddu li se jastjeni jew jivvota kontra għax il-bieraħ, Gonzi fetaħ ħalqu fuq DCG għall-ewwel darba għaliex kien jaf li qatt ma ta' kas għall-ilmenti ta' Debono dwarha meta sa waslet biex tgħajru miġnun u xebgħat toffendilu l-familja. Lanqas li ma kienx ilu jgħidlu lil Gonzi li DCG u Loo qed jagħmlu ħsara kbira lill-Partit Nazzjonalista bl-attakki personali kontrieħ u backbenchers oħra. Imma l-bieraħ Debono neħħielu l-ksuħat u d-dardir li għandu Loo, ksuħat u dardir li rawwimhomlu l-PN biex jaqdi lilhom dawn l-aħħar għoxrin sena, u l- body language tiegħu wriena kemm kien skomdu. Il-PN qatt ma misshom ħallew dibattitu bejn Loo u Franco jseħħ minħabba li Franco diġa kien semmiegħ bħala wieħed mill-percimessijiet li qiegħed jagħmlu ħsara lill-PN fil-Parlament stess u għalhekk diġa kien hemm antipatija kbira bejniethom. Minbarra dan, Loo kellu biċċa xogħol delikata u skabruża fl-istess ħin li falla bil-kbir li jagħmilha. Hu ried jġib lil Debono dahru mal-ħajt billi jipprova jwaqqgħu għaċ-ċajt, iżda spiċċa aktar waqa' għaċ-cajt hu għax kemm-il darba spiċċa bla kliem għall-batuti u l-kritika ta' Debono. Fil-programm stess Debono wera li nduna bit-tattika ta' Loo u qallu. Dan ifisser li Debono aċċerta ruħu li Loo kellu l-barka ta' sħabu fil-PN biex dan jipprova jkisser, jwaqqgħu għaż-żufjett u joħorġu ta' wieħed li ma jafx x'inhu jagħmel. Għalhekk Debono beda l-ħin kollu jgħidlu li hu mhux taċ-ċajt u xogħlu jafu bħalma jgħid li jafu Loo. Min-naħa tiegħu, Loo ma setax jaqbeż il-limitu bħal ma' ġieli għamel ma' dawk li ma jaqbilx magħhom, u aktar beda jirrabbja u jħaddar lil Franco kontrieħ u kontra l-PN li qabduh jagħmillu ntervista li bidilha fi speċi ta' inkizizzjoni ta' Debono. Jekk kien hemm xi dubju li Loo huwa apoloġista u lgħaqi kbir tal-PN, il-programm ta' nhar Tlieta daħanhom kollha. F'dik l-edizzjoni, Loo kien aġent bil-miftuħ tal-PN u Franco għamel sew ġibidlu l-attenzjoni dwar li ma' waqafx jgħajru bir-rapport tal- Form 2, imma qatt ma ġab lill- whip David Agius biex jispjega għalfejn ikkoppja meta kien l-Universita' u xorta ngħata l-Masters. Lanqas għafas lil Carm Mifsud Bonniċi fuq dik il-ħniżrija ta' Bickle u ċ-ċirku tad-droga li kellha l-ħabs jew lil Austin Gatt fuq il-mod kif introduċa l- Arriva bl-addoċċ, tant li ġiegħel il-poplu Malti jbato għal sitt xhur sħaħ bl- inkompetenza tiegħu u ta' Delia. Ma' Debono Loo wera snienu sew għax dan kien qiegħed jiġġieled mal-partit li tant iħobb u forsi l-aqwa battuta ta' Debono fil-programm kienet li hu mhux pappagal bħal Loo avolja membru parlamentari Nazzjonalista. Kellhom raġun tal-Maltatoday jgħidu li Franco Debono biddel lil Bondiplus ta' Loo f'Bondiminus!
Loo l-Papagall